Μαυριτανοί

Οι Μαυριτανοί ήταν οι Μουσουλμάνοι κάτοικοι, κατά την περίοδο του Μεσαίωνα, του Μαρόκου, της Δυτικής Σαχάρας, της Δυτικής Αλγερίας, της Μαυριτανίας, της Ιβηρικής χερσονήσου, της Σικελίας και της Μάλτας.

Οι Μαυριτανοί εισέβαλαν στην Ιβηρική χερσόνησο το 711 και ονόμασαν τα εδάφη αυτά Αλ-Ανταλούς (Al-Andalus), μια περιοχή που σε διαφορετικές περιόδους συμπεριλάμβανε το Γιβραλτάρ, το μεγαλύτερο τμήμα της Ισπανίας και της Πορτογαλίας και τμήματα της Γαλλίας. Υπήρχε επίσης μια μαυριτανική παρουσία στη σημερινή περιοχή της νότιας Ιταλίας, κυρίως στη Σικελία. Οι Μαυριτανοί κατέλαβαν τη Ματσάρα (Mazara) στη Σικελία το 827  και το 1224 εκδιώχθηκαν στον οικισμό της Λουτσέρα (Lucera), ένα μουσουλμανικό οικισμό στην Απουλία περίπου 240 χλμ. νοτιοανατολικά της Ρώμης, ο οποίος καταστράφηκε το 1300. Η διαφορά ως προς το θρήσκευμα των Μαυριτανών Μουσουλμάνων οδήγησε σε μια σύγκρουση αιώνων με τα χριστιανικά βασίλεια της Ευρώπης, μια σύγκρουση που πήρε το όνομα Ρεκονκίστα (Reconquista, δηλ. επανακατάκτηση). Η πτώση της Γρανάδας το 1492 σήμανε και το τέλος της μουσουλμανικής κυριαρχίας στην Ιβηρική.

Ο όρος «Μαυριτανοί» έχει χρησιμοποιηθεί επίσης στην Ευρώπη με μια ευρύτερη έννοια, αναφερόμενος στους ΜουσουλμάνουςMenocal, Maria Rosa (2002). "Ornament of the World: How Muslims, Jews, and Christians Created a Culture of Tolerance in Medieval Spain". Little, Brown, & Co. ISBN 0-316-16871-8 σελ. 241, ιδίως σε εκείνους που έχουν αραβική ή βερβερική καταγωγή, είτε ζούσαν στην Ισπανία, είτε στη Βόρεια Αφρική. Κατά τη διάρκεια της αποικιοκρατίας των Ευρωπαίων οι Ολλανδοί επινόησαν τον όρο Moor (Μουρ) στη Σρι Λάνκα. Οι Μουσουλμάνοι Μπενγκάλι αποκαλούνταν ΜουρPieris, P.E. "Ceylon and the Hollanders 1658-1796". American Ceylon Mission Press, Tellippalai Ceylon 1918. Οι Μαυριτανοί δεν είναι ένας διακριτός ή έστω αυτοαποκαλούμενος κατ' αυτόν τον τρόπο λαόςRoss Brann, "The Moors?", Andalusia, New York University. Το όνομα αυτό χρησιμοποιήθηκε από τους Ευρωπαίους του Μεσαίωνα και των πρώιμων χρόνων της Σύγχρονης Ιστορίας για τους Βέρβερους, τους Άραβες της Βόρειας Αφρικής, τους Μουσουλμάνους της Ιβηρικής και τους Αφρικανούς της Υποσαχάριας Αφρικής Πορτογάλοι εξερευνητές και συγγραφείς χρησιμοποιούν τον όρο "Μαυριτανοί" για αρκετές διαφορετικές ομάδες λαών..

Οι Μαυριτανοί ήρθαν από το Μαρόκο της Βόρειας Αφρικής και διέσχισαν τα Στενά του Γιβραλτάρ για να μπουν στην Ιβηρική χερσόνησο. Οι Μαυριτανοί της Αλ-Ανταλούς των ύστερων μεσαιωνικών χρόνων μετά την κατάκτηση της Ισπανίας από τους Ομεϋάδες, στις αρχές του 8ου αιώνα, ήταν αρχικά Άραβες και Βέρβεροι, όμως αργότερα συμπεριλήφθηκαν σε αυτούς λαοί μικτής πολιτιστικής κληρονομιάς και χριστιανοί της Ιβηρικής, προσήλυτοι στο Ισλάμ, τους οποίους οι Άραβες αποκαλούσαν μουλαντίMenocal, Maria Rosa (2002). "Ornament of the World: How Muslims, Jews, and Christians Created a Culture of Tolerance in Medieval Spain" σελίδα 16Richard A Fletcher: Moorish Spain. University of California Press, 2006. σελίδα 1. http://books.google.com/books?id=wrMG-LfuU7oC&printsec=frontcover&source=gbs_ge_summary_r&cad=0#v=onepage&q&f=false.

Νωρίτερα, οι Ρωμαίοι της κλασικής περιόδου είχαν έρθει σε επαφή (και αργότερα κατέκτησαν) τμήματα της Μαυριτανίας, ενός κράτους που κάλυπτε περιοχές που βρίσκονταν στα βόρεια τμήματα του σημερινού Μαρόκου και μεγάλο τμήμα της βορειοδυτικής και βόρειας κεντρικής περιοχής της Αλγερίας κατά την κλασική αρχαιότητα (προσοχή, δεν αντιστοιχεί στο σημερινό κράτος της Μαυριτανίας!). Οι κάτοικοι της περιοχής αναφέρονταν σε έργα της κλασικής γραμματείας ως Μαουρί. Στις μέρες μας, τέτοιες ομάδες κατοικούν στη Μαυριτανία και τμήματα της Αλγερίας, της Δυτικής Σαχάρας, του Μαρόκου, του Νίγηρα και του Μάλι. 

 Δείτε επίσης 
 Μουσουλμανική κατάκτηση της Ιβηρικής
 Αλ-Άνταλους

Παραπομπές

 Εξωτερικοί σύνδεσμοι 



Μ
Κατηγορία:Ιστορία της Πορτογαλίας
Κατηγορία:Ιστορία του Μαρόκου
Κατηγορία:Άραβες
Κατηγορία:Ιστορία της Αλγερίας
Κατηγορία:Ιστορία της Μαυριτανίας
Κατηγορία:Αλ-Άνταλους
Κατηγορία:Ιστορία της Μεσογείου
Κατηγορία:Ιστορία του Ισλάμ